Ելենա Պոլյակովա

**Ելենա Իվանովնա Պոլյակովա (Գորյաչկինա)** (, ), ռուս արվեստագետ, թատերագետ, գրական և թատերական քննադատ, արվեստագիտության դոկտոր (1970), Ռուսաստանի գրողների միության անդամ, Ռուսաստանի Դաշնության վաստակավոր արտիստ (1995)։

## Կենսագրություն և աշխատանքներ
Ելենա Պոլյակովան ծնվել է 1926 թվականի սեպտեմբերի 29-ին Մոսկվայում։ 1949 թվականին ավարտել է Ռուսաստանի թատերական արվեստի ինստիտուտի թատերագիտական ֆակուլտետը։ Աշխատել է որպես «Театр» ամսագրի պատմության բաժնի վարիչ (1952-1961)։ 1950-ական թվականների վերջին ամսագրի գաղափարախոսական քաոսից հետո անցել է ակադեմիական գիտության, 1961 թվականին դարձել է ԽՍՀՄ ԳԱ Արվեստագիտության համամիութենական գիտահետազոտական ինստիտուտի աշխատակից։ 1991-1995 թվականներին գլխավորել է Արվեստագիտության պետական ինստիտուտի թատրոնի բաժինը։

Ելենա Պոլյակովան ռուսական թատրոնի և գեղարվեստական մշակույթի մասնագետ է։ 1959 թվականին լույս է տեսել նրա «Թատրոնը և դրամատուրգը։ Խորհրդային դրամատուրգների պիեսների վրա ՄԳԱԹ-ի աշխատանքի փորձից։ 1917-1941» () հիմնարար աշխատությունը, 1970 թվականին հանդես է եկել որպես «Լեոնիդ Անտոնովիչ Սուլերժիցկի» ժողովածուի հրատարակման նախաձեռնող, կազմող, խմբագիր և ներածական հոդվածի հեղինակ։ 1972 թվականին հրատարակել է «Ստանիսլավսկին որպես դերասան» (), 1978 թվականին՝ «Լև Տոլստոյի թատրոնը։ Դրամատուրգիան և այն ընթերցելու փորձը» (), 1994 թվականին՝ «Բեմի հայելի» (), 1995 թվականին՝ «Ի. Մ. Մոսկվին (1874-1946)» ուսումնասիրությունները։

Ելենա Պոլյակովայի ուսումնասիրությունները նվիրված են Մոսկվայի գեղարվեստական ակադեմիական թատրոնի, Փոքր թատրոնի վարպետներին, ինչպես նաև դասականների բեմադրություններին (Ալեքսանդր Օստրովսկի, Նիկոլայ Գոգոլ Լև Տոլստոյ և այլն)։ Նրա գիտական հետաքրքրությունների շրջանակում են եղել նաև կերպարվեստի վարպետները (Նիկոլայ Ռերիխ, Բորիս Կուստոդիև, Կոնստանտին Սոմով, Կուզմա Պետրով-Վոդկին, Վիկտոր Սիմով, Աննա Օստրոումովա և այլն)։ «Искусство» հրատարակչության «Կյանքն արվեստում» () շարքում լույս է ընծայել գրքեր Նիկոլայ Ռերիխի (1973, 1985),  Կոնստանտին Ստանիսլավսկու (1977), Սադովսկիների թատերական դինաստիայի (1986) մասին։

Կյանքի վերջին տարիներին աշխատել է «Սուլերժիցկու թատրոնը։ Էթիկա։ Գեղագիտություն։ Ռեժիսուրա» (, 2006) հրատարակության վրա։

Ելենա Պոլյակովան մահացել է 2007 թվականի հոկտեմբերի 12-ին Մոսկվայում։

## Հակիրճ մատենագիտություն
* Станиславский — актёр. — М.: Искусство, 1972. — 430 с.
* Николай Рерих. — М.: Искусство, 1973. — 303 с. + 20 л. ил. — (Жизнь в искусстве).
** 2-е изд., доп. — М.: Искусство, 1985. — 304 с. : ил.
* Станиславский. — М.: Искусство, 1977. — 461 с. : портр., фото. — (Жизнь в искусстве).
* Театр Льва Толстого. Драматургия и опыты её прочтения. — М.: Искусство, 1978.
* Город Остроумовой-Лебедевой. — М.: Советский художник, 1983. — 222 с. : ил. — (Рассказы о художниках).
* Садовские. — М.: Искусство, 1986. — 344 с. + 31 л. ил. — (Жизнь в искусстве).
* История русского драматического театра : [в 7 т.] / редкол.: Е. Г. Холодов (гл. ред.) [и др.]. — 2-е изд. — М. : Искусство, 1977—1987. – автор раздела 7 том.
* Зеркало сцены : Эволюция сцен. образа в рус. театре XVIII—XIX вв. / Рос. АН, Рос. ин-т искусствознания М-ва культуры Рос. Федерации. —  М.: Наука, 1994. — 350,[2] с. — ISBN 5-02-011158-9
* И. М. Москвин (1874—1946) / Гос. ин-т искусствознания. — М.: Искусство, 1995. — 413,[1] с., [32] л. ил. портр. — (Жизнь в искусстве). — ISBN 5-210-02334-6
* Театр Сулержицкого: Этика. Эстетика. Режиссура. — М.: Аграф, 2006. — 296 с. — (Символы времени). — ISBN 5-7784-0318-6
* Клуб добряков в Москве 1930-х годов. «Пиквикский клуб» в Художественном театре имени М. Горького. // «Вопросы театра», 2009, № 3-4.
* «Руны». Норвежские мотивы в Московском Художественном Театре. // «Вопросы театра», 2010, № 3-4.

## Ծանոթագրություններ

## Արտաքին հղումներ
* Личности. Полякова Елена Ивановна 
* «Вопросы театра». Авторы: Е. И. Полякова
* Театральная библиотека. Е. И. Полякова
* Научная библиотека Омского государственного университета им. Ф. М. Достоевского. Книги Е. И. Поляковой

Կատեգորիա:Արվեստագիտության դոկտորներ
Կատեգորիա:Խորհրդային արվեստաբաններ
Կատեգորիա:Ռուս արվեստաբաններ
Կատեգորիա:Ռուս արվեստագետներ
Կատեգորիա:Ռուս գրաքննադատներ
Կատեգորիա:Ռուս թատերական քննադատներ
Կատեգորիա:Ռուս քննադատներ
Կատեգորիա:Ռուսաստանի գրողների միության անդամներ